
ROMÂNIA


                                
   

JUDEŢUL IAŞI



                    

         

CONSILIUL LOCAL PAŞCANI
                           
HOTĂRÂREA NR.  176
din  data de : 21.12.2012
privind aprobarea Regulamentului de organizare şi funcţionare

al Spitalului Municipal de Urgenţă Paşcani
Consiliul Local al municipiului Pascani;

Având în vedere prevederile Legii nr. 95/2006, privind reforma în domeniul sănătăţii, cu modificările şi completările ulterioare ;
Având în vedere prevederile Ordonanţei de Urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare ;
Având în vedere Hotărârea Guvernului nr. 56/29.01.2009,  pentru aprobarea Normelor metodologice de aplicare a Ordonanţei de Urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, cu modificările şi completările ulterioare;
Având în vedere prevederile Legii cadru a descentralizării nr. 195/2006 ;
Având în vedere prevederile art. 40 din Legea nr. 53/2003-Codul Muncii, republicată, cu modificările şi completările ulterioare;
Având în vedere Expunerea de motive a Primarul municipiului Paşcani în calitate de iniţiator al proiectului de hotărâre, înregistrată sub nr. 24587/14.12.2012, prin care propune Consiliului Local al Municipiului Paşcani aprobarea Regulamentului de organizare şi funcţionare al Spitalului Municipal de Urgenţă Paşcani;  
Analizând raportul de specialitate comun întocmit de Compartimentul Resurse umane şi  Compartimentul Juridic şi Contencios din cadrul aparatului de specialitate al primarului municipiului Paşcani, înregistrat sub nr.24588/14.12.2012 ;  
Având în vedere Adresa nr. 16134/04.12.2012, înaintată de Spitalul Municipal de Urgenta Paşcani şi înregistrată la Consiliul Local al municipiului Paşcani sub nr. 1432/04.12.2012;   

Având în vedere Hotărârea Consiliului de Administraţie al Spitalului Municipal de Urgenta Paşcani nr. 33 din 26.11.2012,  prin care se avizează favorabil Regulamentul de Organizare şi Funcţionare al Spitalului Municipal de Urgenţă Paşcani ;

Având în vedere prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;  
Având în vedere prevederile art. 36, alin. (2) litera a), ale alin. (3) litera b) şi ale art. 115, alin. (1), litera b) din Legea nr. 215/2001 privind administraţia publică locală, republicată, cu modificările şi completările ulterioare ;          
          Având în vedere următoarele avize ale comisiilor de specialitate din cadrul Consiliului Local al municipiului Paşcani:

· Avizul Comisiei de prognoze economico-sociale, buget, finanţe, industrie, agricultură, silvicultură, prestări servicii, comerţ şi IMM-uri, programe europene, atragere de fonduri structurale şi relaţii externe, înregistrat sub nr.  1537/20.12.2012;
· Avizul Comisiei juridică, ordine publică, drepturile omului şi libertăţi cetăţeneşti înregistrat sub nr. 1584/20.12.2012;
· Avizul Comisiei pentru învăţământ şi activităţi ştiinţifice, cultură, culte, tineret, sport şi turism, sănătate, muncă, protecţie socială şi combaterea sărăciei,  înregistrat sub nr. 1520/19.12.2012 ;   
    Având în vedere prevederile Hotărârii Consiliului Local al Municipiului Paşcani nr. 65/06.07.2010 privind preluarea managementului asistenţei medicale aferent Spitalului Municipal Paşcani,unitate sanitară publică,de către Consiliul Local al municipiului Paşcani ;
    Având în vedere structura organizatorică a Spitalului Municipal de Urgenţă Paşcani aprobată prin Hotărârea Consiliului Local al Municipiului Paşcani nr. 122 /31.10.2012;
    În temeiul art. 45, alin. (1) din Legea nr. 215/2001 privind administraţia publică locală, republicată, cu modificările şi completările ulterioare,  
H O T Ă R Ă Ş T E :
Art. 1 Se aprobă Regulamentul de organizare şi funcţionare al Spitalului Municipal de Urgenţă Paşcani, conform anexei nr. 1, parte integrantă din prezenta hotărâre.

Art. 2  Cu ducerea la îndeplinire şi punerea în aplicare a prevederilor prezentei hotărâri se încredinţează conducerea executivă a Spitalului Municipal Paşcani .
Art. 3  Serviciul Administraţie Publică va comunica prezenta hotărâre :
· Instituţiei Prefectului judeţului Iaşi ;
· Primarului municipiului Paşcani ;
· Consiliul de Administraţie al Spitalului Municipal de Urgenţă Paşcani;
· Comitetului Director al Spitalului Municipal de Urgenţă Paşcani;
· Compartimentului Juridic si Contencios;
· Compartimentului Resurse umane ;
· Mass-media.
PREŞEDINTE DE ŞEDINŢĂ                           Contrasemnează pentru legalitate,
        Consilier  local,                            
              SECRETARUL MUNICIPIULUI,

        DUMEA ERONIM EDUARD
                           Cons. jr. ZUZAN Mircea












































































































































































































































































































